Afrikaans, Romans, Lesson 013 -- Die toorn van God is teen die nasies geopenbaar (Romeine 1:18-32) | Waters of Life
Home -- Afrikaans -- Romans - 013 (The Wrath of God against the Nations)
26 Daarom het God hulle oorgegee aan skandelike hartstogte, want hulle vroue het die natuurlike verkeer verander in dié wat teen die natuur is; 27 en net so het ook die manne die natuurlike verkeer met die vrou laat vaar en in hulle wellus teenoor mekaar ontbrand: manne het met manne skandelikheid bedrywe en in hulleself die noodwendige vergelding van hulle dwaling ontvang. 28 En omdat hulle dit nie die moeite werd geag het om God in erkentenis te hou nie, het God hulle oorgegee aan 'n slegte gesindheid, om te doen wat nie betaam nie:
Paulus noem die skrikwekkende frase “God het hulle oorgegee” drie keer in die eerste hoofstuk. Hierdie frase dui op beëindiging, woede en die eerste vlak van veroordeling. Wee aan diegene wat God oorgegee het aan die mag van die bose, want hulle het weggeval van God se sorg en beskerming.
Hierdie skeiding van God manifesteer in die verwoede drifte van begeerte en ateïstiese gedagtes. Dit hardloop soos diere op hitte, slegs besorg oor die bevrediging van hulle seksuele begeertes. Waar die Heilige Gees nie in die hart van die mens woon nie en nie sy liggaam en bewussyn beheer nie, daar word hy ‘n egbreker, selfs al het hy die masker gedra van goeie maniere en beleefdheid.
Veral vandag, in ‘n tyd van gelykheid tussen man en vrou, maak party vroue aanspraak op die reg om hul begeertes sonder ‘n man te bevredig. Sommige organisasies propageer ook homoseksualiteit om ‘n einde te maak aan die vermenigvuldiging van mense. Paulus beskou almal wat hulself oorgegee het aan begeerte op abnormale maniere, egter as mense wat selfmislei is en onder die toorn van God staan.
Daar skuil baie nadeligheid en afwykend gedagtes in sulke mense. Hulle is nie meer normale mense nie, maar hulle droom en doen wat hulle nie wil doen nie, want wie sonde doen is ‘n slaaf van die sonde.
Die rede vir die agteruitgang van die samelewing lê diep. Die essensie van boosheid is nie seksuele afwyking nie, maar verdorwe mense wat God nie in hul gedagtes hou nie. Omdat hulle hulself en die wêreld meer liefgehad het as vir God, het hulle van onreinheid na owerspel geval. Deur die getuienisse van mense te lees wat deur Christus gered is, besef ons gou dat hierdie mense voor hul redding ver van God was. As gevolg van hul ongeloof het hierdie mense gevange geraak in alle vorme van seksuele afwyking en onreinheid. Toe Christus hulle egter gevind het, het hy hulle vergewe, gereinig, verander, getroos, versterk en hoop en blydskap gegee.
Diegene wat God egter moedswillig op ‘n afstand hou en die inspraak van die Heilige Gees vir berou en redding teenstaan, sal verdorwe wees. Daar is niks erger as om verdorwe te wees nie, want in so ‘n situasie kan niemand na God terugkeer nie omdat so ‘n terugkeer berouvolheid vereis. Die Griekse woord “berou” beteken letterlik ‘n verandering van gedagte. God verwag ‘n volkome verandering van die wil, wat ‘n volkome ommekeer van vorige denke en optrede beteken, sodat God hulle mag ontvang en hernuwe.
Wat van jou hart? Is jou gemoed oop vir die Gees van God en sy verlossing en reinheid? As jy steeds ongeërg leef, weg van God, draai dan na hom solank dit steeds vandag is. Vra die Here om jou onderbewuste te reinig en jou hart te verander. Moenie dat jou verlede onrein bly nie. Jou Here is jou Geneesheer. Hy alleen kan jou bevry van al jou sondes as jy wil hê dat hy jou moet bevry van die sondige begeertes van jou hart. Jy kan jouself nooit red nie. Jy moet dit slegs wil hê, daarop besluit en daarvoor vra, dan ontvang jy die verlossing van die Here wat jou wil red.
GEBED: O heilige God, u ken my, al my gedagtes is voor u blootgelê. U ken my verlede en almal teen wie ek gesondig het. Vergewe my sondige begeertes en reinig my onderbewuste. Bring my na u woord dat ek u mag lief hê. Ek wil nie meer sondig nie. Skep in my ‘n sterk wil dat ek my vryheid deur u hand mag ontvang. Red my van verdorwe gedagtes en liggaam. U is my Dokter en my Redder, in u vertrou ek.
Page last modified on September 04, 2013, at 12:04 PM | powered by PmWiki (pmwiki-2.2.109)